**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-29 „DĖL KLAIPĖDOS MIESTO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS** **APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 1 priedą „Savivaldybės turto panaudos sutartis“, patvirtintą Savivaldybės tarybos 2012 m. sausio 27 d. sprendimu Nr. T2-27.

**2. Projekto rengimo priežastys ir kuo remiantis parengtas sprendimo projektas.**

Šiuo Savivaldybės tarybos sprendimu keičiamas Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 1 priedo „Savivaldybės turto panaudos sutartis“ 4 punktas bei priedas papildomas nauju 20.6 punktu. Nurodyti tvarkos aprašo pakeitimai susiję su panaudos gavėjų atsakomybės griežtinimu dėl atsiskaitymo už komunalines paslaugas ir pagal panaudos sutartį valdomo turto draudimo vykdymu.

Kiti priedo punktai keičiami ir priedas papaildomas naujais punktais atsižvelgiant į savivaldybės sudaromu panaudos sutarčių praktiką.

**3. Kokių rezultatų laukiama.**

Pakeitus nurodytus Savivaldybės turto panaudos sutarties punktus atsiras galimybė panaudos gavėjams taikyti sankcijas dėl laiku nemokamų komunalinių mokesčių ar vengimo apdrausti pagal panaudos sutartį valdomą turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – sugriežtinama panaudos gavėjų atsakomybė dėl laiku nemokamų komunalinių mokesčių ir vengimo apdrausti turtą.

Teikiame svarstyti šį sprendimo projektą.

Turto skyriaus vedėja Genovaitė Paulikienė